**รายงานการประชุมคณะกรรมการประจำคณะวิศวกรรมศาสตร์**

**ครั้งที่** 73-14**/2561**

**วันพุธที่** 8 สิงหาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายกายภาพ และสิ่งแวดล้อม

แทนรองคณบดีฝ่ายบริหาร

1. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
4. อ.จารุพล สุริยวนากุล รองคณบดีฝ่ายพัฒนานักศึกษา
5. ผศ.ขนิษฐา คำวิลัยศักดิ์ รองคณบดีฝ่ายวิชาการ
6. รศ.วินัย ศรีอำพร กรรมการผู้ทรงคุณวุฒิ
7. รศ.ธนากร วงศ์วัฒนาเสถียร กรรมการผู้ทรงคุณวุฒิ
8. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สมชาย ชวนอุดม หัวหน้าสาขาวิชาวิศวกรรมเกษตร
4. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
5. ผศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. นางสาวอรวรรณ ชินทะนาม หัวหน้างานพัฒนาวิชาการ และพัฒนานักศึกษา
8. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
9. นางมยุรี ยงกำลัง หัวหน้างานคลังและพัสดุ
10. นางสาวกัญญณัท วรศรี หัวหน้างานบริหารโครงสร้างพื้นฐาน
11. นางสาวสุกัญญา วรรณสิทธิ์ หัวหน้างานวิจัยและบริการวิชาการ
12. นางวรรณคนี ใหม่คามิ หัวหน้างานบริหารและสื่อสารองค์กร

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 การแต่งตั้งหัวหน้างาน และหัวหน้าหน่วย**

ประธานได้แจ้งที่ประชุมถึงการแต่งตั้งหัวหน้างานและหัวหน้าหน่วย ตามที่คณะฯ ได้ปรับโครงสร้างและการบริหารงาน จำแนกตามชื่อ - สกุล ตำแหน่ง สังกัดหน่วยงานย่อย 1 (งาน) สังกัดหน่วยงานย่อย 2 (หน่วย) และชื่อตำแหน่งหัวหน้างานและหัวหน้าหน่วย รวมจำนวนทั้งสิ้น 22 ตำแหน่ง ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 การแต่งตั้งให้พนักงานมหาวิทยาลัยดำรงตำแหน่งทางวิชาการ**

ประธานได้แจ้งที่ประชุมว่า ด้วยมีคณาจารย์ประจำคณะวิศวกรรมศาสตร์ ได้รับการแต่งตั้งให้ดำรงตำแหน่งทางวิชาการ จำนวน 4 คน คือ

1. อาจารย์วิษณุ แทนบุญช่วย ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมสิ่งแวดล้อม ตั้งแต่วันที่ 24 สิงหาคม 2560

2. อาจารย์สุรพล ผดุงทน ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมสิ่งแวดล้อม ตั้งแต่วันที่ 23 มีนาคม 2560

3. อาจารย์กรชวัล ชายผา ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมคอมพิวเตอร์ ตั้งแต่วันที่ 20 เมษายน 2560

4. อาจารย์ปิยะวัชร ฝอยทอง ได้รับการแต่งตั้งให้ดำรงตำแหน่งผู้ช่วยศาสตราจารย์ ในสาขาวิชาวิศวกรรมโยธา ตั้งแต่วันที่ 2 กุมภาพันธ์ 2560

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ** **และแสดงความยินดีกับผู้ที่ได้รับแต่งตั้ง**

**1.3 แจ้งผลการตรวจสอบภายใน คณะวิศวกรรมศาสตร์**

ประธานได้แจ้งที่ประชุมว่า ตามบันทึกข้อความ ที่ ศธ 0514.1.8/407 ลงวันที่ 20 กรกฎาคม 2561 กองตรวจสอบภายใน สำนักงานอธิการบดี ได้แจ้งผลการตรวจสอบ คณะวิศวกรรมศาสตร์ ประจำปีงบประมาณ พ.ศ.2561 โดยครอบคลุมตามหลักการตรวจสอบภายใน 4 ด้าน ประกอบด้วย ด้านการปฏิบัติงาน (Operation Audit) ด้านการเงิน การบัญชี (Financial Audit) ด้านการปฏิบัติตามกฎระเบียบ (Compliance Audit) และด้านการบริหาร (Management Audit) นั้น คณะฯ ได้รับผลประเมินผลการปฏิบัติงานโดยรวม คิดเป็นร้อยละ 92.31 ทั้งนี้ คณะฯ มีข้อตรวจพบที่เป็นแนวปฏิบัติที่ดีรวม 6 ข้อ และที่ควรปรับปรุงแก้ไข 4 ข้อ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.4 คำสั่งมหาวิทยาลัยขอนแก่น ที่ 5099/2561 เรื่อง แต่งตั้งคณะกรรมการประจำคณะวิศวกรรมศาสตร์**

ประธานได้แจ้งที่ประชุมว่า ตามที่คณะฯ ได้ดำเนินการปรับโครงสร้างการบริหารงานให้ถูกต้องเป็นไปตามพระราชบัญญัติมหาวิทยาลัยขอนแก่น พ.ศ.2558 โดยข้อบังคับและประกาศที่เกี่ยวข้อง คณะฯจำเป็นต้องดำเนินการแต่งตั้งคณะกรรมการประจำคณะวิศวกรรมศาสตร์ใหม่ เพื่อให้สอดคล้องกับโครงสร้างการบริหารงานดังกล่าวข้างต้น จึงได้มีคำสั่งมหาวิทยาลัยขอนแก่น ที่ 5099/2561 เรื่อง แต่งตั้งคณะกรรมการประจำคณะวิศวกรรมศาสตร์ ลำดับที่ 1-2 และ 9 ตั้งแต่วันที่ 3 สิงหาคม 2561 ลำดับที่ 3-6 ตั้งแต่วันที่ 9 สิงหาคม 2561 ถึงวันที่ 8 สิงหาคม 2563 ลำดับที่ 7-8 ตั้งแต่วันที่ 3 สิงหาคม 2561 ถึงวันที่ 12 มกราคม 2563 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.5 สรุปผลการประเมินการสอนรายบุคคล**

ประธานได้แจ้งที่ประชุมว่า คณะฯ ได้สรุปผลการประเมินการสอน เพื่อประกอบการขอตำแหน่งทางวิชาการของ ผู้ช่วยศาสตราจารย์พนมชัย วีระยุทธศิลป์ พนักงานมหาวิทยาลัย มีความประสงค์ขอกำหนดตำแหน่งทางวิชาการ เป็น รองศาสตราจารย์ ในสาขาวิชาวิศวกรรมสิ่งแวดล้อม ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**1.6 ประกาศคณะวิศวกรรมศาสตร์ (ฉบับที่ 96/2561) เรื่อง การใช้ตรา เครื่องหมาย และสัญลักษณ์ของคณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า ตามที่คณะวิศวกรรมศาสตร์ ได้ออกประกาศคณะวิศวกรรมศาสตร์ (ฉบับที่ 96/2561) เรื่อง การใช้ตรา เครื่องหมาย และสัญลักษณ์ของคณะวิศวกรรมศาสตร์ มหาวิทยาลัยขอนแก่น เพื่อให้มีหลักเกณฑ์เกี่ยวกับการนำตรา เครื่องหมาย และสัญลักษณ์ของคณะวิศวกรรมศาสตร์ ไปใช้ประโยชน์เป็นไปด้วยความเรียบร้อย และเหมาะสม จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่ 72-13/2561 เมื่อวันพฤหัสบดีที่ 19** กรกฏาคม **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 72-13/2561 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการ ได้แจ้งความประสงค์ขอกำหนดตำแหน่งทางวิชาการ จำนวน 3 ราย ดังนี้

1. ผู้ช่วยศาสตราจารย์ขวัญตรี แสงประชาธนารักษ์ ขอกำหนดตำแหน่งทางวิชาการเป็นรอง ศาสตราจารย์ ในสาขาวิชาวิศวกรรมเกษตร
2. ผู้ช่วยศาสตราจารย์ธัชพงศ์ กตัญญูกุล ขอกำหนดตำแหน่งทางวิชาการเป็น  
    รองศาสตราจารย์ ในสาขาวิชาวิศวกรรมคอมพิวเตอร์
3. รองศาสตราจารย์ธเนศ เสถียรนาม ขอกำหนดตำแหน่งทางวิชาการเป็น  
    ศาสตราจารย์ ในสาขาวิชาวิศวกรรมโยธา

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 11/2561 เมื่อวันที่ 17 กรกฎาคม 2561 และครั้งที่ 12/2561 เมื่อวันที่ 2 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะดังนี้**

* **ขอให้หัวหน้าสาขาวิชาวิศวกรรมเกษตรและหัวหน้าสาขาวิชาวิศวกรรมคอมพิวเตอร์ชี้แจงในประเด็น ผลงานทางวิชาการที่ยังไม่ได้ตีพิมพ์อย่างเป็นทางการหากยื่นขอตำแหน่งและผ่านการประเมิน จะได้รับการแต่งตั้งหลังจากผลงานดังกล่าวตีพิมพ์อย่างเป็นทางการแล้ว เพื่อให้ผู้แจ้งความประสงค์ขอกำหนดตำแหน่งทางวิชาการที่สังกัดแต่ละสาขาวิชาได้พิจารณาอีกครั้ง เพื่อผลประโยชน์สูงสุดของผู้แจ้งความประสงค์ขอกำหนดตำแหน่งทางวิชาการ**

**ในส่วนของแบบตรวจสอบคุณสมบัติและผลงานทางวิชาการ ข้อ 5. ผลงานทางวิชาการที่เสนอขอ**

* **ให้ปรับแก้หัวข้อย่อยให้ถูกต้อง ทั้ง 3 ราย**
* **ให้ตรวจสอบและแก้ไขลำดับผู้เขียน ในส่วนของรายละเอียดของผลงานกรณีมีผู้ร่วมงาน ราย ผู้ช่วยศาสตราจารย์ขวัญตรี แสงประชาธนารักษ์ และ ผู้ช่วยศาสตราจารย์ธัชพงศ์ กตัญญูกุล**

**ทั้งนี้ ให้ฝ่ายบริหารดำเนินการต่อไป**

**5.2 รายชื่อผู้ทรงคุณวุฒิเพื่อพิจารณาตำแหน่งทางวิชาการ** (วาระลับ)

**5.3 การแก้ไขเอกสารประกอบการขอกำหนดตำแหน่งรองศาสตราจารย์** (วาระลับ)

**5.4** **พนักงานมหาวิทยาลัยขอเทียบตำแหน่งทางวิชาการ** (วาระลับ)

**5.5 รายงานผลการคัดเลือกพนักงานมหาวิทยาลัย ตำแหน่งอาจารย์ (ปฏิบัติงานที่สาขาวิชาวิศวกรรมเครื่องกล)**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 336/2561) ลงวันที่ 13 กุมภาพันธ์ 2561 มหาวิทยาลัยได้ประกาศรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5511 และประกาศมหาวิทยาลัยขอนแก่น (ฉบับที่ 1804/2561) ลงวันที่ 12 กรกฎาคม 2561 มหาวิทยาลัยได้ประกาศรายชื่อผู้มีสิทธิ์เข้ารับการคัดเลือกเป็นพนักงานมหาวิทยาลัย แล้วนั้น บัดนี้ คณะกรรมการคัดเลือกบุคคลเข้าปฏิบัติงานเป็นพนักงานมหาวิทยาลัยของมหาวิทยาลัย ตำแหน่งอาจารย์ ตามคำสั่งคณะวิศวกรรมศาสตร์ ที่ 639/2561 ลงวันที่ 18 กรกฎาคม 2561 เรื่อง แต่งตั้งคณะกรรมการคัดเลือกบุคคลเข้าปฏิบัติงานเป็นพนักงานมหาวิทยาลัยของมหาวิทยาลัย ตำแหน่งอาจารย์ สังกัดคณะวิศวกรรมศาสตร์ มหาวิทยาลัยขอนแก่น (ปฏิบัติงานที่สาขาวิชาวิศวกรรมเครื่องกล) ได้ดำเนินการดังกล่าวเรียบร้อยแล้ว เมื่อวันที่ 25 กรกฎาคม 2561 ผลปรากฏว่า นายนที พนากานต์ เป็นผู้ผ่านการคัดเลือกตำแหน่งดังกล่าว ดังนั้น เพื่อให้เป็นไปตาม ข้อ 8(8.4) แห่งประกาศคณะกรรมการบริหารงานบุคคลประจำมหาวิทยาลัยขอนแก่น (ฉบับที่ 7/2559) เรื่อง หลักเกณฑ์ วิธีการสรรหาและคัดเลือกบุคคลเข้าปฏิบัติงานในมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.6 ผลการคัดเลือกลูกจ้างของมหาวิทยาลัย ตำแหน่งคนงาน สังกัดคณะวิศวกรรมศาสตร์**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 1719/2561) ลงวันที่ 6 กรกฎาคม 2561 มหาวิทยาลัยได้ประกาศรับสมัครคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งคนงาน สังกัดคณะวิศวกรรมศาสตร์ จำนวน 1 อัตรา เลขประจำตำแหน่ง 4532 ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 584/2561 ลงวันที่ 26 มิถุนายน 2561 ได้แต่งตั้งคณะกรรมการคัดเลือกฯ แล้วนั้น บัดนี้ คณะกรรมการคัดเลือกฯ ได้ดำเนินการสอบคัดเลือกเรียบร้อยแล้ว เมื่อวันที่ 31 กรกฎาคม 2561 ผลปรากฏว่า นางจันทร์ศรี สำราญพิทักษ์ เป็นผู้ได้รับการคัดเลือก จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.7 การคัดเลือกบุคคลเพื่อแต่งตั้งเป็นคณะกรรมการขับเคลื่อนตามยุทธศาสตร์ด้านต่างๆ**

ประธานได้เสนอต่อที่ประชุมว่า ด้วยคณะฯ ได้ปรับโครงสร้างและการบริหารงาน และได้องค์ประกอบของคณะกรรมการประจำคณะฯ ใหม่ เรียบร้อยแล้ว นั้น เพื่อให้การแต่งตั้งคณะกรรมการขับเคลื่อนตามยุทธศาสตร์ด้านต่างๆ เป็นไปด้วยความเรียบร้อย มีประสิทธิภาพ จึงขอให้ที่ประชุมพิจารณาแต่งตั้งคณะกรรมการประจำคณะฯ ที่ไม่ได้มีตำแหน่งบริหาร ให้เป็นคณะกรรมการขับเคลื่อนตามยุทธศาสตร์ของแต่ละด้าน (ฝ่าย) ดังรายละเอียดตามสารสนเทศประกอบวาระการประชุม

**มติ ที่ประชุมพิจารณาแล้วมีมติเห็นชอบให้แต่งตั้งผู้ดำรงตำแหน่งและบุคคลซึ่งมีรายนามดังต่อไปนี้ เป็นคณะกรรมการขับเคลื่อนตามยุทธศาสตร์ด้านต่างๆ ดังนี้**

1. **หัวหน้าสาขาวิชาวิศวกรรมไฟฟ้า ด้านวิเทศสัมพันธ์และสื่อสารองค์**
2. **หัวหน้าสาขาวิชาวิศวกรรมเกษตร ด้านวิจัยและบัณฑิตศึกษา**
3. **หัวหน้าสาขาวิชาวิศวกรรมอุตสาหการ ด้านบริหาร**
4. **หัวหน้าสาขาวิชาวิศวกรรมคอมพิวเตอร์ ด้านวิชาการ**
5. **รองศาสตราจารย์วินัย ศรีอำพร ด้านพัฒนานักศึกษา**
6. **รองศาสตราจารย์ธนากร วงศ์วัฒนาเสถียร ด้านแผนยุทธศาสตร์และพัฒนาคุณภาพ**

**ทั้งนี้ ให้ฝ่ายบริหารดำเนินการต่อไป**

**5.8 การคัดเลือกบุคคลเพื่อแต่งตั้งเป็นคณะกรรมการกลั่นกรองผลการปฏิบัติงานของบุคลากร**

ประธานได้เสนอต่อที่ประชุมว่า ตามข้อ 10(10.2) แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 7/2558) ลงวันที่ 19 ธันวาคม 2558 เรื่อง หลักเกณฑ์และวิธีการประเมินผลการปฏิบัติงานของพนักงานมหาวิทยาลัยและลูกจ้างของมหาวิทยาลัย และข้อ 10(10.2) แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 1/2559) ลงวันที่ 18 พฤษภาคม 2559 เรื่อง หลักเกณฑ์และวิธีการประเมินผลการปฏิบัติราชการของข้าราชการพลเรือนในสถาบันอุดมศึกษา ได้กำหนดองค์ประกอบของคณะกรรมการกลั่นกรองผลการปฏิบัติงานของบุคลากร โดยมีอำนาจหน้าที่พิจารณากลั่นกรองและตรวจสอบกระบวนการประเมิน มาตรฐานการประเมินและเสนอความเห็นเพื่อพัฒนาระบบกลไกการประเมินผลการปฏิบัติงาน ให้เป็นตามหลักเกณฑ์และวิธีการที่ ก.บ.ม. กำหนด จึงเสนอที่ประชุมเพื่อพิจารณาคัดเลือกบุคคลเป็นคณะกรรมการกลั่นกรองผลการปฏิบัติงานของบุคลากร คณะวิศวกรรมศาสตร์ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้แต่งตั้งผู้ดำรงตำแหน่งและบุคคลซึ่งมีรายนามดังต่อไปนี้ เป็นคณะกรรมการกลั่นกรองผลการปฏิบัติงานของบุคลากร คณะวิศวกรรมศาสตร์ ประกอบด้วย**

1. **คณบดี เป็นประธานกรรมการ**
2. **หัวหน้าสาขาวิชาวิศวกรรมเกษตร เป็นกรรมการ**
3. **หัวหน้าสาขาวิชาวิศวกรรมคอมพิวเตอร์ เป็นกรรมการ**
4. **รองศาสตราจารย์ธนากร วงศ์วัฒนาเสถียร เป็นกรรมการ**
5. **รองศาสตราจารย์ศุภฤกษ์ สินสุพรรณ เป็นกรรมการ**
6. **ผู้อำนวยการกองบริหารงานคณะวิศวกรรมศาสตร์ เป็นเลขานุการ**

**ทั้งนี้ ให้ฝ่ายบริหารดำเนินการต่อไป**

**5.**9 **ผลการปฏิบัติราชการของบุคลากรคณะวิศวกรรมศาสตร์ รอบที่ 2/2561**

ประธานได้แจ้งต่อที่ประชุมว่า ตามที่ฝ่ายบริหาร ได้แจ้งให้บุคลากรคณะวิศวกรรมศาสตร์กรอกข้อมูลผลการปฏิบัติราชการ และคณะกรรมการได้ดำเนินการประเมินผลการปฏิบัติราชการของบุคลากรคณะฯ รอบที่ 2/2561 (ผลงานตั้งแต่วันที่ 1 ธันวาคม 2560 ถึงวันที่ 31 พฤษภาคม 2561) ฝ่ายบริหาร ได้คำนวณผลคะแนนของบุคลากรทั้งสายวิชาการและสายสนับสนุนเรียบร้อยแล้ว โดยใช้สูตรในการคำนวณแบบ 1SD แบบ 1.5SD และแบบ 2SD จึงเสนอที่ประชุมพิจารณาผลคะแนนที่ได้จากการคำนวณในแต่ละสูตร เพื่อเลือกสูตรสำหรับคำนวณผลคะแนนของบุคลากรทั้งสองสายดังกล่าว ดังรายละเอียดตามเอกสารประกอบวาระการประชุม

มติ **ที่ประชุมพิจารณาแล้วมีเห็นชอบ** ให้ใช้สูตรการคิดคำนวณผลการประเมินแบบ 1.5SD สำหรับคำนวณผลคะแนนของทั้งบุคลากรสายวิชาการ และบุคลากรสายสนับสนุน ทั้งนี้ ให้ฝ่ายบริหารดำเนินการต่อไป

**5.10 การเตรียมการดำเนินงาน การสรรหาเพื่อดำรงตำแหน่งอธิการบดี**

**มหาวิทยาลัยขอนแก่น**

ประธานได้หารือที่ประชุมว่า เพื่อให้การดำเนินการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ตามข้อบังคับมหาวิทยาลัยขอนแก่น ว่าด้วย การสรรหาอธิการบดีมหาวิทยาลัยขอนแก่น พ.ศ. 2561 และประกาศที่เกี่ยวข้อง จึงขอหารือที่ประชุมตามประเด็นต่างๆ ดังนี้

1. ประกาศแนวปฏิบัติที่คณะฯ (หน่วยเสนอชื่อ) จะจัดทำและใช้ประชาสัมพันธ์ต่อไป
2. แต่งตั้งคณะทำงาน ซึ่งจะทำหน้าที่คัดกรองและนับความถี่ในการเสนอชื่อ
3. การจัดตั้งคูหาสำหรับเสนอชื่อผู้สมควรดำรงตำแหน่งอธิการบดี โดยใช้ระบบดิจิทัล (Digital) ในวันที่ 6 กันยายน 2561 ตั้งแต่เวลา 08.00 – 15.00 น.
4. ระเบียบวิธีและหลักเกณฑ์ในการพิจารณาเสนอชื่อผู้สมควรดำรงตำแหน่งอธิการบดี และส่งผลการเสนอชื่อไปยังคณะกรรมการสรรหาอธิการบดีมหาวิทยาลัยขอนแก่น ภายในวันเดียวกันกับข้อ 3 ภายในเวลา 18.00 น.

จึงขอหารือที่ประชุม ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติ ดังนี้**

1. **แต่งตั้งคณะทำงานด้านประชาสัมพันธ์ เพื่อจัดเตรียมข้อมูล การซักซ้อม และประชาสัมพันธ์การเสนอชื่อ โดยมีรองคณบดีฝ่ายวิเทศสัมพันธ์และสื่อสารองค์กร เป็นประธาน**
2. **แต่งตั้งคณะทำงาน ซึ่งมีหน้าที่คัดกรองรายชื่อ นับและรวบรวมจำนวนความถี่ รวมถึงสรุปผลการเสนอชื่อ กำหนดให้เป็นคณะเดียวกันกับคณะกรรมการประจำคณะฯ ทั้งนี้ ให้รองคณบดีฝ่ายบริหาร เป็นประธาน เนื่องจาก คณบดี เป็นผู้มีส่วนได้ส่วนเสีย**
3. **ไม่เห็นชอบให้จัดตั้งคูหาสำหรับเสนอชื่อ ในวันที่ 6 กันยายน 2561 แต่ให้ดำเนินการจัดทำพื้นที่เพื่อซักซ้อมความเข้าใจ ชี้แจงวิธีปฏิบัติในการเสนอชื่อ และประชาสัมพันธ์ ก่อนวันที่ 6 กันยายน 2561**
4. **ระเบียบวิธีและหลักเกณฑ์ในการพิจารณาเสนอชื่อ กำหนดไว้ให้เป็นดังต่อไปนี้**
   * **ขอให้มหาวิทยาลัยจัดส่งข้อมูลการเสนอชื่อผ่าน รองคณบดีฝ่ายบริหาร และดำเนินการเปิดผนึกโดยพร้อมเพรียงกัน ณ ที่ประชุมคณะทำงาน/คณะกรรมการประจำคณะฯ**
   * **การสื่อความหมายถึงชื่อ-สกุล ในการเสนอชื่อ ให้พิจารณาโดย ชื่อ-สกุล สามารถอ่านออกเสียงได้ถูกต้องครบพยางค์ ตรงตามชื่อ-สกุลที่แท้จริง**
   * **หากไม่มีความเห็นในการสื่อความหมายถึงชื่อ-สกุล อย่างเป็นเอกฉันท์ ให้ใช้วิธีการโหวต เพื่อตัดสินการสื่อความหมายถึงชื่อ-สกุลในลำดับนั้นๆ**
   * **ให้นับจำนวนความถี่หลังจากการพิจารณา การสื่อความหมายถึงชื่อ-สกุล เรียบร้อยแล้ว โดยไม่พิจารณาการสื่อความหมายถึงชื่อ-สกุลซ้ำ**
   * **การสรุปผลการเสนอชื่อให้คำนึงถึงจำนวนความถี่ ที่ได้รับการเสนอชื่อเกินร้อยละ 20 ของผู้มาใช้สิทธิเสนอชื่อ 2 อันดับแรก**
   * **หากจำเป็นต้องเลือกจากผู้มีคะแนนเท่ากันให้ใช้วิธีโหวต โดยวิธีลับ ทั้งนี้ ให้พิจารณาจากหลักเกณฑ์ ตามข้อ 3 แห่งประกาศคณะกรรมการสรรหาอธิการบดีมหาวิทยาลัยขอนแก่น ฉบับที่ 2/2561 เรื่อง หลักเกณฑ์และวิธีการกลั่นกรองผู้สมควรดำรงตำแหน่งอธิการบดีมหาวิทยาลัยขอนแก่น**

**ทั้งนี้ ให้ฝ่ายบริหารดำเนินการต่อไป**

**5.11 เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย**

ประธานได้เสนอต่อที่ประชุมว่า เพื่อให้การพิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยตำแหน่งดังกล่าว เป็นไปตามมติที่ประชุมคณะกรรมการประจำคณะฯ ในคราวประชุมครั้งที่ 17-4/2559 เมื่อวันพฤหัสบดีที่ 25 กุมภาพันธ์ 2559 ซึ่งเห็นชอบอนุมัติหลักการให้ที่ประชุมคณะกรรมการประจำคณะฯ เป็นผู้พิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ จึงเสนอที่ประชุมเพื่อพิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ตำแหน่งอาจารย์ เลขประจำตำแหน่ง 5750 (ปฏิบัติงานที่สาขาวิชาวิศวกรรมไฟฟ้า) ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.**12 **การเสนอโครงการมอดินแดงรักษ์พลังงาน ครั้งที่ 8 เพื่อขอรับการสนับสนุนจาก**

**โครงการบริการวิชาการแก่สังคม ประจำปีงบประมาณ พ.ศ.2562**

รองคณบดีฝ่ายวิจัยบัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย รองศาสตราจารย์รัชพล สันติวรากร สาขาวิชาวิศวกรรมเครื่องกล ได้เสนอโครงการมอดินแดงรักษ์พลังงาน ครั้งที่ 8 เพื่อขอรับการสนับสนุนจากโครงการบริการวิชาการแก่สังคม ประจำปีงบประมาณ พ.ศ.2562 จากมหาวิทยาลัยขอนแก่น เป็นจำนวนเงิน 80,000 บาท ซึ่งเป็นโครงการต่อเนื่องจากปีงบประมาณ พ.ศ.2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ ดำเนินการต่อไป**

**5.**13 **รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยงานพัฒนาวิชาการและพัฒนานักศึกษาได้สรุปผลการศึกษา ระดับปริญญาตรี ประจำภาคการศึกษาพิเศษ ปีการศึกษา 2560 โดยได้ผ่านความเห็นชอบจากคณะกรรมการวิชาการ ในคราวประชุมครั้งที่ 27-9/2561 เมื่อวันที่ 2 สิงหาคม 2561 จำนวน 27 รายวิชา และ ในคราวประชุมวาระพิเศษ 2/2561 เมื่อวันที่ 8 สิงหาคม 2561 จำนวน 2 รายวิชา ดังนี้

สาขาวิชาวิศวกรรมไฟฟ้า จำนวน 6 รายวิชา

สาขาวิชาวิศวกรรมเกษตร จำนวน 5 รายวิชา

สาขาวิชาวิศวกรรมอุตสาหการ จำนวน 3 รายวิชา

สาขาวิชาวิศวกรรมเครื่องกล   จำนวน 1 รายวิชา

สาขาวิชาวิศวกรรมสิ่งแวดล้อม จำนวน 5 รายวิชา

สาขาวิชาวิศวกรรมเคมี   จำนวน 3 รายวิชา

สาขาวิชาวิศวกรรมคอมพิวเตอร์   จำนวน 4 รายวิชา

สาขาวิชาวิศวกรรมสื่อดิจิทัล จำนวน 2 รายวิชา

**รวมทั้งสิ้นจำนวน 29 รายวิชา**

จึงเสนอที่ประชุมเพื่อพิจารณารับรองผลการศึกษา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.**14 **ขออนุมัติเปิดรายวิชาเปลี่ยนแปลงใหม่ ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยฝ่ายวิชาการมีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 2 รายวิชา คือ

1. รายวิชา EN813701 การพัฒนาเว็บแอปพลิเคชัน (Web Application Development 3) 3(2-3-5) หน่วยกิต โดยขอเปลี่ยนแปลง ชื่อรายวิชา
2. รายวิชา EN813702 การพัฒนาโมบายแอปพลิเคชัน (Mobile Application Development 3) 3(2-3-6) หน่วยกิต โดยขอเปลี่ยนแปลง ชื่อรายวิชา

ซึ่งได้ผ่านความเห็นชอบจากที่ประชุมคณะกรรมการวิชาการประจำคณะวิศวกรรมศาสตร์ ในคราวประชุมวาระพิเศษ ครั้งที่ 1/2561 เมื่อวันที่ 26 กรกฏาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.**15 **นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 3 คน และภาคการศึกษาพิเศษ จำนวน 6 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาแล้ว และผ่านความเห็นชอบจากคณะกรรมการวิชาการ คณะวิศวกรรมศาสตร์ ในการประชุมวาระพิเศษ ครั้งที่ 1/2561 เมื่อวันที่ 26 กรกฎาคม 2561 เรียบร้อยแล้ว ดังนี้

**หลักสูตรภาคปกติ**

- สาขาวิชาวิศวกรรมโยธา จำนวน 2 คน

- สาขาวิชาวิศวกรรมเกษตร จำนวน 1 คน

- สาขาวิชาวิศวกรรมเครื่องกล จำนวน 1 คน

**หลักสูตรโครงการพิเศษ**

- สาขาวิชาวิศวกรรมโยธา จำนวน 2 คน

- สาขาวิชาวิศวกรรมไฟฟ้า จำนวน 1 คน

- สาขาวิชาวิศวกรรมเครื่องกล จำนวน 1 คน

- สาขาวิชาวิศวกรรมเคมี จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.**16 **การรับบุคคลเข้าศึกษาในระดับบัณฑิตศึกษาตลอดปี**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีผู้สมัครขอเข้าศึกษาต่อในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาต้น ปีการศึกษา 2561 จำนวน 2 คน เป็นระดับปริญญาเอก จำนวน 1 คน หลักสูตรปรัชญาดุษฎีบัณฑิต สาขาวิชาวิศวกรรมเครื่องกล แบบ 2.1 ภาคปกติ และระดับปริญญาโท จำนวน 1 คน หลักสูตรวิศวกรรมมหาบัณฑิต สาขาวิชาวิศวกรรมสิ่งแวดล้อม แผน ก แบบ ก2 ภาคปกติ ซึ่งได้ผ่านความเห็นชอบจากคณะกรรมการบริหารหลักสูตรที่เกี่ยวข้อง และคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.**17 **การปรับปรุงหลักสูตร (ประเภทปรับปรุงเล็กน้อย)**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามที่หลักสูตรระดับบัณฑิตศึกษา จำนวน 4 หลักสูตร ได้ขอปรับปรุงหลักสูตร ประเภทปรับปรุงเล็กน้อย (หลักสูตรใหม่ พ.ศ.2560) เพื่อความเหมาะสมของหลักสูตร และเพื่อให้เป็นไปตามประกาศกระทรวงศึกษาธิการ เรื่องเกณฑ์มาตรฐานหลักสูตรระดับบัณฑิตศึกษา พ.ศ.2558 ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา ในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว ดังนี้

* + - 1. **ขออนุมัติเปลี่ยนแปลงผู้รับผิดชอบหลักสูตร**

- หลักสูตรปรัชญาดุษฎีบัณฑิต สาขาวิชาวิศวกรรมคอมพิวเตอร์

- หลักสูตรวิศวกรรมศาสตรมหาบัณฑิต สาขาวิชาวิศวกรรมคอมพิวเตอร์

**2. ขออนุมัติเพิ่มเติมอาจารย์ประจำหลักสูตร**

- หลักสูตรปรัชญาดุษฎีบัณฑิต สาขาวิชาวิศวกรรมเคมี

- หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.**18 **แต่งตั้งคณะกรรมการพัฒนาหลักสูตรวิศวกรรมศาสตรมหาบัณฑิต และหลักสูตร**

**วิศวกรรมศาสตรดุษฎีบัณฑิต สาขาวิชาวิศวกรรมนวัตกรรม เพิ่มเติม**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามคำสั่งมหาวิทยาลัยขอนแก่น ที่ 4776 และ 4777/2561 ลงวันที่ 23 กรกฏาคม 2561 แต่งตั้งคณะกรรมการพัฒนาหลักสูตรวิศวกรรมศาสตรมหาบัณฑิต และหลักสูตรวิศวกรรมศาสตรดุษฎีบัณฑิต สาขาวิชาวิศวกรรมนวัตกรรมแล้วนั้น เพื่อให้การดำเนินการพัฒนาหลักสูตรเป็นไปด้วยความเรียบร้อย มีประสิทธิภาพ จึงขอแต่งตั้งคณะกรรมการพัฒนาหลักสูตร เพิ่มเติม จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.19 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษาได้เรียนครบหลักสูตรในภาคการศึกษาปลาย ปีการศึกษา 2560 จำนวน 7 คน ซึ่งผ่านการตรวจสอบความถูกต้องจากสาขาวิชา และได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 16/2561 วันที่ 23 กรกฎาคม 2561 และในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว ดังนี้

**หลักสูตรปรัชญาดุษฎีบัณฑิต (ปร.ด.)**

- สาขาวิชาวิศวกรรมโยธา แบบ 1.1 จำนวน   1 คน

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมโยธา แผน ก แบบ ก 2 จำนวน   2 คน

- สาขาวิชาวิศวกรรมไฟฟ้า แผน ก แบบ ก 2 จำนวน   1 คน

- สาขาวิชาวิศวกรรมเคมี แผน ก แบบ ก 2 จำนวน   1 คน

- สาขาวิชาวิศวกรรมคอมพิวเตอร์ แผน ก แบบ ก 2 จำนวน   2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.20 รับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย และภาคการศึกษาพิเศษ ปีการศึกษา 2560 รวมจำนวน 2 รายวิชา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว ดังนี้

**รายวิชาวิทยานิพนธ์**  **(ภาคการศึกษาปลาย ปีการศึกษา 2560)**

-  สาขาวิชาวิศวกรรมโยธา จำนวน 1 รายวิชา

**รายวิชาทั่วไป (ภาคการศึกษาพิเศษ ปีการศึกษา 2560)**

-  สาขาวิชาวิศวกรรมพลังงาน จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.21 การเปลี่ยนแปลงระดับคะแนน ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย นายอภัยภักดิ์ ประทุมทิพย์ รหัสประจำตัว 577040009-9 นักศึกษาระดับปริญญาเอก สาขาวิชาวิศวกรรมไฟฟ้า ได้รับอนุมัติให้เปลี่ยนแผนการเรียนจากเดิม แบบ 1.2 เป็น แบบ 2.1 ทำให้ผลการลงทะเบียนรายวิชา 192991 DISSERTATION SEMINAR I ในภาคการศึกษาต้น ปีการศึกษา 2557 ซึ่งได้เรียนและสอบผ่านก่อนการเปลี่ยนแผนการเรียน ผิดเงื่อนไขของหลักสูตร จึงขอเปลี่ยนแปลงระดับคะแนนในรายวิชาดังกล่าวข้างต้น จาก S เป็น A โดยฝ่ายวิจัย บัณฑิตศึกษาและอุตสาหกรรมสัมพันธ์ได้ตรวจสอบและผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 43-8/2561 เมื่อวันที่ 6 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยบัณฑิตศึกษาและอุตสาหกรรมสัมพันธ์ดำเนินการต่อไป**

**5.22 การจ้างผู้มีความรู้ความสามารถพิเศษเป็นอาจารย์/ลูกจ้างชั่วคราวชาวต่างประเทศ ประจำปีงบประมาณ พ.ศ. 2562**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า เพื่อให้การจ้างผู้มีความรู้ความสามารถพิเศษเป็นอาจารย์/ลูกจ้างชั่วคราวชาวต่างประเทศ ประจำปีงบประมาณ พ.ศ. 2562 เป็นไปด้วยความถูกต้องเรียบร้อย ตามความประสงค์ของฝ่ายวิเทศสัมพันธ์และสื่อสารองค์กร ที่มีความประสงค์จ้างอาจารย์ประจำในหลักสูตรนานาชาติของคณะฯ ชาวต่างประเทศ ราย Mr. David Warnant โดยกำหนดค่าจ้าง จำนวน 30,000 บาทต่อเดือน และระยะเวลาการจ้างตั้งแต่วันที่ 1 ตุลาคม 2561 – 30 กันยายน 2562 รวมเป็นเงินจำนวนทั้งสิ้น 360,000 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 การพิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ตำแหน่งอาจารย์ เลขประจำตำแหน่ง 5751**

หัวหน้าสาขาวิชาวิศวกรรมไฟฟ้าได้หารือที่ประชุมว่า ตามที่ฝ่ายบริหารได้เสนอให้สาขาวิชาวิศวกรรมไฟฟ้ากรอกแบบฟอร์มเสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ (พนักงานมหาวิทยาลัย) เลขประจำตำแหน่ง 5751 สาขาวิชาฯ ได้พิจารณาและกำหนดคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ตำแหน่งอาจารย์ เลขประจำตำแหน่ง 5751 โดยผ่านความเห็นชอบจากประชุมสาขาวิชาฯและจัดส่งคืนฝ่ายบริหารพร้อมกันกับการพิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ตำแหน่งอาจารย์ เลขประจำตำแหน่ง 5750 (วาระที่ 5.11 ในคราวประชุมครั้งนี้ ครั้งที่ 73-14/2561 เมื่อวันที่ 8 สิงหาคม 2561) เรียบร้อยแล้ว นั้น จึงขอหารือที่ประชุมถึงการพิจารณาคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ตำแหน่งอาจารย์ เลขประจำตำแหน่ง 5751

ประธานได้แจ้งที่ประชุมว่า เนื่องจากอัตรากำลังพนักงานมหาวิทยาลัย ตำแหน่งอาจารย์ เลขประจำตำแหน่ง 5751 สังกัดคณะวิศวกรรมศาสตร์ ซึ่งไม่ได้สังกัดสาขาวิชาฯ คณะฯ จึงขอสอบถามรายละเอียดกับมหาวิทยาลัยก่อนดำเนินการต่อไป จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา** 16.35 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**